Liikennevahinkolautakunta

Asettaminen	
	Sosiaali- ja terveysministeriön vakuutusosasto on tänään asettanut liikennevahinkolautakunnan.	

Toimikausi	
	1.1.2002 - 31.12.2002  	

Tausta	
	Liikennevahinkolautakunnassa on puheenjohtaja ja neljä jäsentä, jotka valtioneuvosto määrää enintään kolmeksi vuodeksi kerrallaan. Heidän tulee olla perehtyneitä liikennevahinkoja koskeviin kysymyksiin. Puheenjohtajan ja yhden jäsenen tulee lisäksi olla lakimiehiä.

Sosiaali- ja terveysministeriössä on valmisteltu hallituksen esitys laeiksi liikennevahinkolautakunnasta ja liikennevakuutuslain muuttamisesta. Esitys on tarkoitus antaa eduskunnalle helmikuussa 2002. Esitys sisältää nykyiseen liikennevakuutuslain 17 a §:ssä tarkoitettuun lautakuntaan nähden muun muassa lautakunnan tehtäviä ja organisointia koskevia muutoksia. Lautakunnan jäsenten nykyisiin valintaperusteisiin ja jäsenten määrään ehdotetaan myös muutoksia. Ehdotuksen mukaan uuden lain mukainen lautakunta aloittaisi lausuntojen ja soveltamissuositusten antamisen liikennevahinkojen korvausasioissa 1.1.2003 lukien. Näistä syistä tässä päätöksessä tarkoitetun lautakunnan toimikauden pituus on yksi vuosi.	

Tehtävä	
	Liikennevakuutuslain (279/1959) 17 a §:n (muutettu lailla 361/1993) mukaan Liikennevakuutuskeskuksessa  on liikennevahinkoja koskevan korvaustoimen yhtenäisyyden edistämiseksi liikennevahinkolautakunta. Sen tehtävänä on antaa lausuntoja, korvauksia ja korvaustointa koskevista asioista.	

Organisointi	
		Puheenjohtaja Jorma Heikkilä, apulaisosastopäällikkö, (sosiaali- ja terveysministeriötä edustava) 	
		Jäsenet:	
		Timo Hynynen, oikeustieteen kandidaatti, Liikennevakuutuskeskus 	
		Iiro Lehtonen, varatuomari, Moottoriliikenteen keskusjärjestö ry 	
		Anna-Liisa Tarvainen, ylitarkastaja, liikenne- ja viestintäministeriö 	
		Ulla Rokkila-Heinonen, varatuomari, Liikennevakuutuskeskus 	

Kustannukset ja rahoitus	
	Kustannukset katetaan liikennevakuutustoimintaa harjoittavilta vakuutuslaitoksilta perittävillä maksuilla.	

	Sosiaali- ja terveysministeri	Maija Perho	

	
	
	Ylitarkastaja	Pekka Koivisto	

LIITTEET	

JAKELU	
	päätöksessä mainitut	

TIEDOKSI	
	kansliapäällikkö Lehto
Liikennevakuutuskeskus
Moottoriliikenteen keskusjärjestö ry
liikenne- ja viestintäministeriö
STM
- taloustoimisto
- kirjaamo
- viestintäyksikkö
- hankerekisteri